Südamekodud avasid Valklas eakatele uue kaasaegse maja
#000001
Valkla Südamekodus avati pidulikult värskelt renoveeritud maja, mille kaasaegsetesse ja hubastesse eluruumidesse asub elama 78 eakat. Eakatekodu laienemisega lisandus Valklasse 1660 m2 pinda ühes rõdudega eluruumide ning mitmekülgsete ühisaladega.
#000002
Riigikogu sotsiaalkomisjoni esimees Õnne Pillak tänas sõnavõtuga kõiki, kes panustasid Valkla uue maja valmimisega hooldekoduteenuse kättesaadavamaks tegemisse. “Tänu teile saavad paljud pered tuua enda hooldusteenust vajavad lähedased siia ning jätta nad rahuliku südamega teie hoolde,” ütles Pillak. Valkla uue maja teevad tema sõnul eriliseks arvukad individuaalsed toad, mis võimaldab eakatel sotsiaaliseerumise kõrval ka iseendaga olla. “Kui mujal maailmas on privaatsed eluruumid hooldekodus pigem tavalised, siis Eestis neid veel napib. Siin majas on aga need üksi olemise toad olemas ning see on kindlasti suur samm edasi, et eakatele hubasemat ja kodusemat tunnet luua,” lisas Pillak.
#000004
Südamekodude nõukogu esimehe Martin Kuke sõnul loovad Südamekodud üle Eesti väärika vanaduspõlve veetmiseks juurde järjesti uusi eakatekodu kohti. “Valkla Südamekodu asub hinnatud mereäärses piirkonnas Kuusalu vallas, mis pakub turvalist vananemise võimalust väikeses kogukonnas. Vastrenoveeritud majatiib teeb töötajatele hõlpsamaks eakate parima toetamise ning loob hubased ning kõigi mugavustega kodud eakatele. Kokku hakkab koos uue majaga Valkla Südamekodus olema senise 70 koha asemel elama ligi 150 kohta,” lisas Martin Kukk.
#000006
Renoveerimistöid läbiviinud Klavan & Klavan OÜ juhatuse liikme Dzintar Klavani sõnul on ettevõttel ehitustöid plaanipäraselt üleandnuna rõõm panustada järjekordse tänapäevase Südamekodu maja valmimisse. “Meie jaoks on tegemist juba mitmenda eakatekodu ehitus- ja renoveerimistööga ning iseäranis tervitatav on näha uute kvaliteetsete elukeskkondade arendustegevust ka väljaspool Tallinna,” ütles Klavan.
#000007
Kui on soov Valklasse eakatekodukohta saada, peab Valkla Südamekodu juhataja Elge Härma sõnul kannatust varuma. “Oleme kogu meeskonnaga ja ka meie elanikega oodanud uue maja valmimist väga – uued ja kaasaegsed ruumid, paremad elu- ning töötingimused teevad meid kõiki rõõmsaks. Soovin südamest tänada kõiki, kes aitasid kaasa selle suure töö valmimisele,” rääkis Elge Härma, ning lisas, et huvi värskelt renoveeritud ruumidesse eakatekodu koha saamiseks on äärmiselt suur. “Praegu hooldereformi valguses on surve eakatekodudele üle Eesti väga suur, ka meie pole erand ning täna on kogu maja praktiliselt komplekteeritud,” nendib Härma.
#000008
2022. aastast Valklas tegutsev Südamekodu pakub üldhooldusteenuse kõrval hooldust ka dementsusega inimestele ning intervallteenust eakate lühiajaliseks toetamiseks näiteks talvisel perioodil. Majas tegutsevad oma köök ja ilusalong, avaral õuealal on istumisnurgad ja välijõusaal. Lisaks tavapärasele personalile toimetavad majas veel hingehoidja, perearst, tegevus- ja füsioterapeudid.
#000011
Südamekodud on Eesti suurim hooldusteenuse pakkuja – gruppi kuulub 10 eakatekodu üle Eesti, kus elab enam kui 700 eakat. Südamekodudes töötab kokku ligi 400 spetsialisti üle Eesti. Südamekodude eesmärk on rajada uusi kaasaegseid elukeskkondi, kus turvaliselt ja mugavalt vanaduspõlve veeta. Hoogsalt arendatakse nii uusi kui olemasolevaid eakatekodusid – aasta lõpuks valmib juurdeehitus Lihula Südamekodus ning 2024. aasta juulis täiesti uue Tartu Südamekodu esimene etapp Raadil.
#000012